Rikunarita-ORG/Wikinium huggingface dataset:
# Nielsen SoundScan

**Nielsen SoundScan** er en informasjonstjeneste opprettet av Mike Fine og Mike Shalett som samler inn informasjon om salg av musikk i USA og Canada.

Informasjon er samlet ukentlig og blir gjort tilgjengelig hver onsdag til abonnenter av tjenesten. Informasjonen omhandler plateselskap, promoteringsselskaper, musikkforhandlere samt film og TV.

SoundScan er kilden for hitlistene Billboard og VG-lista.

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# Seventeen (band)

| Seventeen小十七, 十七, CARAT |
| --- |
|  |
| Opphav | Seoul, Sør-Korea (26. mai 2015) |
| Musikalsk karriere |
| Sjanger | K-pop, popmusikk, hiphop, dansepop, rhythm and blues, C-pop |
| Aktive år | 2015– |
| Plateselskap | Pledis Entertainment, Geffen Records, HYBE |
| Nettsted |  |
| IMDb | IMDb
 |
| Medlemmer |
| S.Coups, Yoon Jeong-han, Joshua Hong, Hoshi, Jeon Won-woo‎, Lee Jihoon, Dokyeom, Kim Min-gyu, Xu Minghao, Boo Seung-kwan, Vernon Chwe, Dino, Wen Jun Hui |
|

---

Seventeen på Commons |

**Seventeen** (hangul: 세븐틴; stilisert som **SEVENTEEN** eller **SVT**) er et sørkoreansk boyband dannet av Pledis Entertainment, nå under HYBE.

De debuterte 26. mai 2015 med EP-en *17 Carat*. Albumet ble det K-pop-albumet som hadde ligget lengst på topp-listene i USA til da, og var det eneste nykommeralbumet på Billboards «10 Best K-Pop Album av 2015»-liste. Seventeen opptrer som en gruppe, og medlemmene er delt inn i tre undergrupper, hver med et eget spesialiseringsområde: «Hip-Hop Team», «Vocal Team» og «Performance Team». Navnet kommer fra å legge sammen 13 medlemmer, 3 team, og 1 gruppe. Siden debuten har Seventeen har gitt ut fire studioalbum og tolv EP-er (per 2022).

Seventeen regnes som en «selvproduserende» idol gruppe, der medlemmene tar aktivt del i låtskriving, koreografi og øvrige deler av innspillingene og opptredenene. Både koreanske og utenlandske medier har ofte omtalt gruppen som «Performance Kings», «Theater Kids Of K-pop», og «K-pop Performance Powerhouse».

## Medlemmer

#### Hiphop Team

* S.COUPS(에스쿱스) f. 1995 — gruppeleder, hiphop team leder, rapper, vokalist
* Wonwoo (원우) f. 1996 — rapper, vokalist
* Mingyu (민규) f. 1997 — rapper, vokalist
* Vernon (버논) f. 1998 — rapper, vokalist

#### Vocal Team

* WOOZI (우지) f. 1996 — vocal team leder, componist, vokalist
* Jeonghan (정한) f. 1995 — vokalist
* Joshua (조슈아) f. 1995 — vokalist
* DK / Dokyeom (도겸) f. 1997 — vokalist
* Seungkwan (승관) f. 1998 — vokalist

#### Performace Team

* Hoshi (호시) f. 1996 — performance team leder, danser, vokalist
* Jun (준) f. 1996 — danser, vokalist
* THE 8 (디에잇) f. 1997 — danser, vokalist
* Dino (디노) f. 1999 — danser, vokalist

## Referanser

## Eksterne lenker

* (en) Seventeen på Apple Music

* (en) Seventeen på Discogs

* (en) Seventeen på MusicBrainz

* (en) Seventeen på MusicBrainz

* (en) Seventeen på MusicBrainz

* (en) Seventeen på MusicBrainz

* (en) Seventeen på SoundCloud

* (en) Seventeen på Spotify

* (en) Seventeen på Songkick

* (en) Seventeen på Last.fm

* (en) Seventeen på Last.fm
* Seventeen på Facebook

* Seventeen på Instagram

* Seventeen på TikTok

* Seventeen på YouTube

* (en) Seventeen spilleliste på YouTube

* (ko) Seventeen på X (tidligere Twitter)
# Recorded Music NZ

| Recorded Music NZ |
| --- |
| Stiftet | 2013 |
| Land | New Zealand  |
| Hovedkontor | Auckland |
| Nettsted | www.recordedmusic.c... (en) |
|  |

**Recorded Music NZ**, forkortet **RMNZ**, er en interesseorganisasjon for musikkbransjen i New Zealand. Organisasjonen består av plateprodusenter, utgivere og musikere i landet. Alle newzealandske plateselskaper kan bli medlemmer – inkludert store plateselskaper som Sony, Universal og Warner Music Group – samt uavhengige plateselskaper og artister som gir ut musikk på egen hånd. RMNZ setter sammen landets offisielle hitliste, Official New Zealand Music Charts og står bak den årlige musikkprisen Aotearoa Music Awards. Organisasjonen håndterer også musikklisensiering og ivaretar rettigheter og opphavsretten til sine medlemmer.

## Bakgrunn

I 1957 ble New Zealand Federation of Phonographic Industry (NZFPI) grunnlagt for å kollektivt representerte og ivareta opphavsretten til sine medlemmer. NZFPI endret senere navn til Phonographic Performances New Zealand (PPNZ), og videre til PPNZ Music Licensing.

En parallell organisasjon ble i 1972 grunnlagt under navnet Recording Industry Association of New Zealand (RIANZ). Denne foreningen tok seg av administrative saker og spørsmål og sto bak den årlige muiskkprisen i New Zealand, samt landets offisielle hitliste.

I 2013 ble de to selskapene slått sammen til ett felles selskap, under navnet Recorded Music NZ (RMNZ).

## Referanser

## Eksterne lenker

* (en) Offisielt nettsted
* Offisiell New Zealand Music Chart nettsted Arkivert 27. mai 2017 hos Wayback Machine.
* New Zealand Music Awards nettsted
* Offisiell PPNZ Nettsted
* International Federation of Phonographic Industries nettside

Denne artikkelen er en **spire**. Du kan hjelpe Wikipedia ved å utvide den.
# Modell (yrke)

Moteoppvisning under *Moda Lisboa 2008* med klesmodeller på catwalken.
Fototester er en viktig del av casting-arbeidet.
Mannlig aktmodell og kunststudenter i Brooklyn Museum 1939
**Modell** er en yrkesbetegnelse på en person som jobber selvstendig eller gjennom et modellbyrå og engasjeres for presentasjoner eller fremføringer av klær, smykker eller andre gjenstander, eller som engasjeres for posering i mer eller mindre kunstneriske settinger. Blant oppdragene kan nevnes fotojobber for magasiner (moteserier spesielt), motevisninger (catwalk), reklamefilmer, reklameplakater etc.

## Bakgrunn

En modell blir hovedsakelig engasjert på en av to måter; ved å gå på casting eller ved å direktebookes. Det finnes modellbyråer i de fleste byer i verden, ikke bare de nevnte, og noen av de mest attraktive er Women (New York), Marylin (Paris), Elite (Paris, New York, Miami), Ford (New York, Paris), DNA (New York) og View (Barcelona). Blant de mest kjente i Norge er Team Models, Heartbreak, Everybody, MSR og Prestige.

I kunsten brukes gjerne *aktmodeller* for aktstudier. Før det ble vanlig å fotografere måtte modellene kunne holde samme positur i timevis eller kunstneren måtte tegne skisser eller *croquis*. Det er adskillig mer akseptert for modeller å gjøre *akt* enn *pornografi*, og mange modeller har fått betydelig oppmerksomhet i forbindelse med slike jobber. Det kan spesielt nevnes slikt som forsidebildene av Naomi Campbell på tidsskriftet *Photo*. Aktmodeller og bilder av dem får ofte betydelig mindre oppmerksomhet enn andre modeller.

## Norske modeller

Iselin Steiro, Sunniva Stordal, Sonja Wanda, Carmen Hillestad, Rawdah Mohamed, Hanneli Mustaparta, Triana Iglesias, Ceval Omar,

## Referanser

## Eksterne lenker

* (en) Models (people) – kategori av bilder, video eller lyd på Commons
* «modell – kunst», fra *Store norske leksikon*
* Utdanning.no sin yrkesbeskrivelse av modell og mannekeng Arkivert 4. april 2009 hos Wayback Machine.
# Ken Shimura

| Ken Shimura |
| --- |
| Født | 志村 康徳 20. feb. 1950 Higashimurayam |
| Død | 29. mars 2020   (70 år) National Center for Global Health and Medicine |
| Beskjeftigelse | Skuespiller, seiyū, arrangementvert, sanger, komiker, owarai tarento, tarento  |
| Utdannet ved | Tokyo Metropolitan Kurume High School |
| Nasjonalitet | Japan |
| Medlem av | The Drifters |
|

---

Ken Shimura på Commons |

**Ken Shimura** (志村 けん, *Shimura Ken*), opprinnelig **Yasunori Shimura** (志村 康徳, *Shimura Yasunori*), født 20. februar 1950 i Higashimurayama i Tokyo i Japan, død 29. mars 2020 i Tokyo), var en japansk komiker. Han opptrådte sammen med Masashi Tashiro og Nobuyoshi Kuwano i det japanske varietetsshowet *Shimura Ken no Bakatono-sama*.[*trenger referanse*] Han opptrådte også i Hachiji Da Yo! Zen'in Shugo! med komikergruppen The Drifters og i Fun TV with Kato-chan and Ken-chan med Cha Kato.[*trenger referanse*]

Shimura ble diagnostisert med covid-19 den 23. mars 2020 mens han var innlagt på sykehus for lungebetennelse i Tokyo. Han døde seks dager etter av infeksjonen, 70 år gammel.

## Referanser

## Eksterne lenker

* (ja) Offisielt nettsted

* (en) Ken Shimura – kategori av bilder, video eller lyd på Commons
* (en) Ken Shimura på Internet Movie Database

* (en) Ken Shimura på AllMovie

* (en) Ken Shimura hos Rotten Tomatoes

* (en) Ken Shimura hos The Movie Database

* (en) Ken Shimura hos Behind The Voice Actors
* (en) Ken Shimura på MusicBrainz

* (en) Ken Shimura på Last.fm
* (ja) Ken Shimura på Ameblo

* Ken Shimura på Facebook

* Ken Shimura på Instagram

* Ken Shimura på X (tidligere Twitter)
# Novavax COVID-19-vaksine

**Novavax covid-19-vaksine**, kodenavn **NVX-CoV2373**, og også kalt **SARS-CoV-2 rS** (*recombinant spike protein nanoparticle with Matrix-M1 adjuvant*, er en covid-19-vaksinekandidat utviklet av det amerikanske konsernet Novavax og Coalition for Epidemic Preparedness Innovations (CEPI) og gjennomgår (april 2021) forsøk i India under varemerket **Covovax**. Den gis i to doser og er stabil til kjøleskapstemperatur (2 til 8 grader Celcius).

NVX-CoV2373 er blitt beskrevet både som en protein-subenhetvaksine og en viruslik partikkelvaksine, og, av produsenten selv som en «rekombinant nanopartikkelvaksine».

Vaksinen produseres ved først å sette sammen et baculovirus med et gen for et modifisert SARS-CoV-2 spikeprotein. Baculoviruset injiseres så i en kultur av Sf9 møllceller, som skaper spikeproteinet og presenterer det på sine cellemembraner. Spikeproteiner innhøstes så og settes sammen til en syntetisk lipid nanopartikkel som er om lag 50 nanometer i diameter, hver med inntil 14 spikeproteiner. I formuleringen inngår en saponinbasert adjuvant.

## Utvikling

I januar 2020 kunngjorde Novavax utviklingen av en vaksinekandidat, kodet NVX-CoV2373, for å etablere immunitet mot SARS-CoV-2. Også mange andre vaksineprodusenter satte seg dette fore. I mars 2020 bekjentgjorde Novavax at de samarbeidet med Emergent BioSolutions for preklinisk og tidligfases utprøving på mennesker. Emergent BioSolutions skulle produsere vaksinen i stor skala i sitt anlegg i Baltimore. Det ble også foretatt forsøk i Storbritannia, og der ville man eventuelt produsere minst 60 millioner doser av Fujifilm Diosynth Biotechnologies i Billingham. Man inngikk også avtale med Serum Institute of India for masseproduksjon for utvikling og for forsyning av lavinnkomstland. Lignende produksjonsavtaler kom istand for Spania og Polen, hos selskapet Mabion.

De første studier om sikkerhet for mennesker begynte i mai 2020 i Australia.

I juli 2020 sa selskapet at det kanskje fikk $1,6 milliarder dollar fra Operation Warp Speed i USA for å aksellere utviklingen hvis de kliniske forsøkene var lovende nok. I desember 2020 innledet Novavax Fase III-utprøving i USA og Mexico.

Den 28. januar 2021 meldte Novavax foreløpige resultater for den britiske utprøving; vaksinekandidaten var over 89% effektiv. Men interimresultater fra Sør-Afrika viste en lavere effektivitet mot 501.V2-varianten av viruset: Rundt 50–60%. Den 12. mars 2021 meldte Novavax at deres vaksinekandidat var 96,4% effektiv mot den opprinnelige formen av covid-19 og 86% effektiv mot Lineage B.1.1.7. Den var 55% effektiv mot 501.V2-varianten i mennesker uten HIV/AIDS. Den var også 100% effektiv hva gjaldt særlig alvorlig sykdomsforløp.

## Godkjenning

Vaksinen ble nødgodkjent i Indonesia 1. november 2021.

## Referanser
# N95-maske

N95-maske
En **N95 ansiktsmaske** (engelsk: **N95 mask** eller **N95 respirator**) er et åndedrettsvern med et filter som oppfyller den amerikanske standarden N95 (etter systemet NIOSH air filtration rating), noe som innebærer at den filterer bort minst 95% av luftbårne partikler, men ikke er oljeresistent. Den er den mest utbredte av profesjonelle partikkelfiltrerende ansiktsmaske. Denne typen åndedrettsvern beskytter mot partikler, men ikke mot gasser eller damp.

N95-masker anses som funksjonelt ekvivalente med visse masker som er regulert under visse andre jurisdiksjoner, som EUs **FFP2-åndedrettsvern** og Kinas **KN95-åndedrettsvern**. Det er imidlertid litt andre, men ikke store, forskjeller hva gjelder kriteriene for sertifisering etter disse standarder, hva gjelder filtreringsffekten og noen andre parametre som blant annet går på bruksomstendigheter.

N95-masken krever et fint nett av syntetiske polymerfibre produsert ved en meget spesialisert prosess kalt melt blowing som former det indre filteringlaget som filtrerer ut farlige partikler.

En tidlig forgjenger til N95 var et design utviklet av malayakineseren doktor Lien-teh Wu som arbeidet på oppdrag av det kinesiske keiserhoff høsten 1910, som var det første som beskyttet brukere mot bakterier i empirisk utprøving. Bakgrunnen var en pestepidemi som herjet i Mandsjuria. Dr. Wu utviklet med utgangspunkt i munnbind han var blitt fortrolig med under studier og forskning i Vesten en mer substantiell maske med flere lag av gasbind og bomull for filtrering av luften. Denne masken tjente da - til forskjell fra de nevnte munnbindene som fortrinnsvis i noen grad beskytter omstående umaskerte mot en smittebærendes utåndende - også til mer effektiv beskyttelse av den som benyttet masken selv. Gérald Mesny (1869-1911), en prominent fransk lege som var kommet for å overta etter Wu, nektet å bruke masken. Han døde flere dager etter av pesten. Masken ble viden produsert, under Wus oppsyn over produksjon og distribusjon av 60.000 masker under en senere pandemi, og den ble vist i flere presseoppslag.

Senere masker kunne gjenbrukes, men var klumpete og ukomfortable. I 1970-årene utviklet det amerikanske Bureau of Mines og NIOSH standarder for åndedrettsvern for engangsbruk, og den første N95-masken var utviklet av 3M og godkjent i 1972. Produktet var utviklet for industriell bruk, men det ble i 1990-årene i økende grad benyttet i helsepleien. Mange amerikanske selskaper innstilte sin produksjon av N95-masker i 2000-årene på grunn av kostnader til rettssaker ved klager, og på grunn av konkurranse fra utlandet.

## Referanser

Autoritetsdata
# Tjeneste

*Alternativ betydning: Tjeneste (frekvensforvaltning)*
I økonomisk og markedsmessig betydning er en **tjeneste** en transaksjon der en fysisk gjenstand ikke bytter eier. Dette skiller seg fra en transaksjon der en vare eller annen gjenstand bytter eier. En tjeneste er for eksempel et telefonabonnement, en undervisningstime eller en bilreparasjon. Profesjonelle leverandører av spesielle faglige tjenester, er håndverkere, installatører, verkstedpersonell, advokater, arkitekter, rådgivende ingeniører og andre konsulenter. Mange tjenester innebærer direkte kontakt mellom kunden og produsenten. Tjenester innebærer ofte lite standardisering og mye tilpasning til kundens spesielle behov. Typisk for tjenester sammenlignet med varer er at tjenester ikke kan lagres og adskilles fra kunden: En vare kan anskaffes på et tidspunkt og forbrukes senere eller selges videre til andre.

Profesjonelle leverandørers tjenesteytelser skjer mot betaling bl.a. kalt vederlag, honorar, salær. Andre typer tjenester forutsetter også ofte monetær betaling.

Innenfor EU og EØS reguleres levering av tjenester ved tjenestedirektivet.

I en mer dagligspråklig betydning kan «å gjøre noen en tjeneste» bety at du utfører noe positivt for en annen uten å forvente noe i gjengjeld, men fordi du synes at du bør eller må gjøre det. Å gjøre en tjeneste kan også være å gjøre noe ene og alene for å være vennlig, hyggelig, hjelpsom, imøtekommende eller positiv på forskjellige måter.

## Service

Service, engelsk for *tjeneste*, er et mye brukt ord i Norge, men med en utvidet betydning. Service kan være den positive måten du forventer å bli behandlet på, eller service kan være en enda mer positiv måte å bli behandlet på enn det du hadde ventet deg. Service i sistnevnte forstand kan sies å være differansen mellom opplevelse og forventning.

Service er ofte:

* Smile, møte blikket og si hei
* Fleksibilitet
* Kommunikasjon
* Velvilje
* Kvalitet
* Kvantitet
* Samsvar med forventninger

Dårlig service er ofte:

* Avvik mellom kroppslig og verbal kommunikasjon
* Avvik i kvalitet
* Ensporede tjenesteytere
* Enhver opplevd service som er lavere en forventet service

God service er ofte:

* Samsvar mellom markedsføring og virkelighet (holde hva du lover)
* Kvalitet levert over tid
* God kommunikasjon, uten usikkerhet etc. (et profesjonelt inntrykk)
* Opplevd fleksibilitet
* Enhver opplevd service er høyere enn forventet service

## Se også

* Bjørnetjeneste

## Referanser
# Digital Millennium Copyright Act

**Digital Millennium Copyright Act (DMCA)** er en amerikansk lov om opphavsrett, tatt i bruk 28. oktober 1998. Loven er den amerikanske implementasjonen av WIPOs opphavsrettstraktat fra 1996. Den kriminaliserer bl.a. produksjon og spredning av teknologi, innretninger og tjenester som blir brukt for å omgå tekniske beskyttelsesmidler (digital rettighetsadministrasjon) med den hensikt å få ulovlig tilgang til opphavsrettsbeskyttet innhold.

## Se også

* EU Copyright Directive – EUs direktiv for implementasjon av den samme WIPO-traktaten DMCA er bygget på
* Opphavsrett

Denne artikkelen er en **spire**. Du kan hjelpe Wikipedia ved å utvide den.
# Kim Hyun-joong

| Kim Hyun-joong |
| --- |
|  |
| Født | 6. juni 1986 (40 år) Seoul |
| Beskjeftigelse | Sanger, skuespiller, modell, komponist  |
| Utdannet ved | Kyung Hee Cyber University Hanyang Technical High School |
| Nasjonalitet | Sør-Korea |
| Medlem av | SS501 |
| Signatur |
|  |
|

---

Kim Hyun-joong på Commons |

**Kim Hyun-joong** (født 6. juni 1986 i Seoul i Sør-Korea) er en sørkoreansk sanger og skuespiller. Han har blitt en kjendis på det asiatiske musikkartet gjennom lederrollen i boybandet SS501 og i nyere tid som Yoon Ji-hoo fra den største såpeserien i Sør-Korea, Boys over Flowers (koreansk: *Kkotboda Namja*).

Ved siden av «BOF»-suksessen har Kim knust flere tenåringshjerter som medlem av boybandet SS501 som debuterte i 2005. Bandet har utgitt flere singler og album i både Sør-Korea og Japan samt holdt konserter i flere asiatiske land. På grunn av suksessen i Japan har managementet lagt klarte planer for å få guttene frem på det amerikanske markedet hvor asiatiske stjerner i det siste har gjort det meget bra. Artister som BoA, Wonder Girls og Rain er kjente sørkoreanske stjerner i USA.

## Eksterne lenker

* Offisielt nettsted

* (en) Kim Hyun-joong – kategori av bilder, video eller lyd på Commons
* (en) Kim Hyun-joong på Internet Movie Database

* (en) Kim Hyun-joong hos The Movie Database
* (en) Kim Hyun-joong på MusicBrainz

* (en) Kim Hyun-joong på Last.fm
* Kim Hyun-joong på Ameblo

* Kim Hyun-joong på Facebook

* Kim Hyun-joong på Instagram

* Kim Hyun-joong på Threads

* Kim Hyun-joong på YouTube

* Kim Hyun-joong på X (tidligere Twitter)

Denne artikkelen er en **spire**. Du kan hjelpe Wikipedia ved å utvide den.
# Hestehale (frisyre)

Ung jente i Zürich i Sveits 2013 med håret samlet stramt med en hårstrikk i en høy hestehale
**Hestehale** er en frisyre der en samler det meste eller alt av langt hår i bakhodet med en hårstrikk eller liknende. Avhengig av mote kan en også sette opp hestehalen med hårklemmer eller la den henge på den ene sida av hodet ved å samle håret ved øret. Hestehale er en praktisk frisyre for kvinner og menn med langt hår og er vanlig blant idrettsutøvere og andre som er fysisk aktive i lek eller arbeid. Frisyren har navn etter likheten med halen på en hest.

For stramme hestehaler kan føre til hårtap, i noen tilfeller også hodepine.

## Hestehale på kvinner

Golfspilleren Suzann Pettersen med det blonde håret i en hestehale som er trukket gjennom skyggelua. Hestehaler er vanlig blant idrettsutøvere og andre som er fysisk aktive eller i arbeid. Foto: 2010
Voksne kvinner, i motsetning til jenter, som fulgte europeisk mote, ble i tida fram til 1900-tallet sjelden sett utendørs med håret i en uformell stil som en hestehale.

I dag har kvinner vanligvis håret i hestehale i uformelle sammenhenger som jobb eller trening. De kan ha andre, ofte mer forseggjorte frisyrer, for eksempel med fletter og tilbehør, i mer formelle eller festlige anledninger. Hestehale er også populær blant skolejenter. Det er en praktisk fristyre som holder langt hår vekk fra øynene og halsen. Det er dessuten lett å samle håret og løsne den opp igjen som en selv ønsker.

* Lita jente med noe av håret i hale.
* Ecuadoriansk kvinne med håret samlet med et bånd.
* Den japanske kunstløperen Miki Ando (født 1987) med hestehale. Foto: 2010
* Hestehale med fiskeflette innerst

## Hestehale på menn

George Washington (1732–1799), USAs første president, samlet nakkehåret i en hårpisk, en type hestehale surret i et bånd eller lagt i en pose. Washington brukte ikke parykk, som var vanlig i datidens vestlige herremote, men pudret eget hår. Maleri: Ellen Sharples, 1796–1797

Ulike former for hestehale har vært vanlig i kulturer der menn har langt hår. På 1700-tallet var det for eksempel vanlig blant vestlige menn å ha langt hår eller langhåra parykker som de kunne samle i nakken. På midten av 1900-tallet ble langt hår blant menn, og dermed også hestehalen, symbol for ungdomsopprør og motkultur. Etter dette ble hestehale mer akseptert i enkelte miljøer, for eksempel blant musikere og motorsykkelentusiastar,
 mens den har vært bannlyst eller vakt oppsikt i andre, som i politiet, deler av politikken og i næringslivet.

* Indianeraktivisten Billy Frank, Jr. (1931–2014) med håret samlet i en hestehale  Foto: Doug Zimmer, 2011
* Kort hestehale på gråhåret mann.
* Den argentinske fotballspilleren Jonás Gutiérrez (født 1983) med håret i hestehale  Foto: 2009

## Se også

* Flette
* Musefletter
* Hårknute
* Hårpisk
* Hårtopp

## Referanser

## Eksterne lenker

* (en) Ponytails – kategori av bilder, video eller lyd på Commons

Autoritetsdata
# Bedekrans

Et bedesnor og en rosenkrans
En **bedekrans** er et perlekjede eller lignende, som benyttes som hukommelsesverktøy ved bønn.

I den romersk-katolske kirken benyttes en rosenkrans, det er en bønnesnor med 59 kuler av tre, glass eller et mere kostbart materiale samt et kors. Den er for mange katolikker et uunværlig instrument, et hellig tegn på bønnen, når de tar den i hånden og lar den gli mellom fingrene.

I den ortodokse kirke benyttes en bedesnor kalt komboskini, som er en snor med 100 knuter, og hvor det også er flettet et kors. Snoren kan være enkel eller dekorert på forskjellig vis. Jesusbønnen lyder «Herre Jesus Kristus Guds Sønn, forbarm deg over meg synder» og gjentas mange ganger, dog imellom avbrutt av «Ære være Faderen og Sønnen og den Hellige ånd» og av «Fadervår».

I Islam benyttes på lignende vis en perlekjede med 99 perler, som brukes til å framsi shahadah, den islamske trosbekjennelsen.

I buddhismen og hinduismen benyttes en *mala* med 108 perler for å telle mantraer eller bønner.

## Referanser

## Eksterne lenker

* (en) Prayer beads – kategori av bilder, video eller lyd på Commons